CELEX: 62013CN0669
Language: et
Date: 2013-12-16 00:00:00
Title: Kohtuasi C-669/13: Mundipharma GmbH 16. detsembril 2013 esitatud apellatsioonkaebus Üldkohtu (kolmas koda) 16. oktoobri 2013 . aasta otsuse peale kohtuasjas T-328/12: Mundipharma GmbH versus Siseturu Ühtlustamise Amet (kaubamärgid ja tööstusdisainilahendused)

22.3.2014   
            
            
               ET
            
            
               Euroopa Liidu Teataja
            
            
               C 85/13
            
         Mundipharma GmbH 16. detsembril 2013 esitatud apellatsioonkaebus Üldkohtu (kolmas koda) 16. oktoobri 2013. aasta otsuse peale kohtuasjas T-328/12: Mundipharma GmbH versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-669/13)
   2014/C 85/24
   Kohtumenetluse keel: saksa
   
      Pooled
   
   
      Apellant: Mundipharma GmbH (esindaja: advokaat F. Nielsen)
   
      Teine menetlusosaline: Siseturu Ühtlustamise Amet (kaubamärgid ja tööstusdisainilahendused)
   
      Apellandi nõuded
   
   
               —
            
            
               tühistada Üldkohtu (kolmas koda) 16. oktoobri 2013. aasta otsus kohtuasjas T-328/12;
            
         
               —
            
            
               mõista kohtukulud välja kostjalt ja teiselt menetlusosaliselt.
            
         
      Väited ja peamised argumendid
   
   Üldkohus on jätnud vaidlustatud kohtuotsuses arvesse võtmata vastustatud kaubamärkide OXYGESIC ja Maxigesic segiajamise tõenäosuse ja seega määruse nr 207/2009 (1) (edaspidi „kaubamärgimäärus”) artikli 8 lõike 1 punktis b esitatud tingimused. Vaidlustatud kohtuotsus põhineb faktiliste asjaolude moonutamisel ja sisaldab loogikapõhimõtete vastaseid vastuolusid. Vaidlustatud kohtuotsus on vastuolus ühenduse õigusega ja eelkõige kaubamärgimääruse artikli 8 lõike 1 punktiga b. Kui Üldkohus oleks faktilisi asjaolusid hinnanud asjakohaselt ja vastuoludeta, siis oleks ta tuvastanud vastustatud kaubamärkide segiajamise tõenäosuse ja rahuldanud Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 23. mai 2012. aasta otsuse peale esitatud hagi.
   
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).